
****

****

**СТУДЕНТСКА ЛЕТЊА СТРУЧНА ПРАКСА УНИВЕРЗИТЕТА У КРАГУЈЕВЦУ И ИНСТИТУТА ЗА ЈАВНО ЗДРАВЉЕ КРАГУЈЕВАЦ**

**Конкурс за *Студентску летњу стручну праксу***

У сарадњи Универзитета у Крагујевцу и Института за јавно здравље Крагујевац реализоваће се програм Студентске летње стручне праксе у центрима Института за јавно здравље Крагујевац. На конкурс могу да се пријаве студенти завршних година основних академских, интегрисаних академских и мастер академских студија.

**Пракса ће се реализовати у два циклуса:**

1. 01-31. јул 2014. године
2. 01-31. август 2014. године

Према исказаним потребама Института за јавно здравље Крагујевац, на праксу се могу пријавити студенти Економског факултета, Правног факултета, Факултета медицинских наука, Природно-математичког факултета и Факултета инжењерских наука Универзитета у Крагујевцу.

**Потребна документа за пријаву:**

1. **Пријавни формулар (у прилогу Конкурса)**
2. **CV на српском језику**
3. **Мотивационо писмо**
4. **Потврда са факултета** да је студент/студенткиња уписан/а у завршну годину студија основних академских, интегрисаних академских студија и мастер академских студија. У потврди мора бити наведена **просечна оцена** остварена у току студија, **дужина студија**, као и **број пренетих испита**.

*Учесници конкурса који су Ромске националности или студенти са инвалидитетом о томе достављају одговарајуће потврде.*

**Кандидати који испуњавају наведене услове могу се пријавити** **до 20. јуна 2014. године (до 12 часова)** слањем потребне документације на: [razvojkarijere@kg.ac.rs](mailto:razvojkarijere@kg.ac.rs) (**са напоменом: пријава за летњу праксу на Институту**) или пријавну документацију можете донети лично у Центар за развој каријере и саветовање студената Универзитета у Крагујевцу (Јована Цвијића бб, зграда Ректората, 2. спрат).

Кандидати ће бити обавештени о резултатима конкурса путем електронске поште, најкасније 7 дана по завршетку конкурса.

Сви одабрани кандидати ће по завршетку програма добити потврду о обављеној пракси.